456.03 REGOLAMENTI DWAR L-EŻERĊITAR TAD-DRITTIJIET KONFERITI FUQ IL-ĦADDIEMA (MOVIMENT LIBERU) L-AVVIŻ LEGALI 173 tal-2016. L-AVVIŻ LEGALI 173 tal-2016. 1. Titolu u għan. (1) It-titolu ta’ dawn ir-regolamenti hu r-Regolamenti dwar l-Eżerċitar tad-Drittijiet Konferiti fuq il-Ħaddiema (Moviment Liberu). (2) L-għan ta’ dawn ir-regolamenti hu li jimplimenta d-Direttiva 2014/54/UE tal-Parlament Ewropew u tal-Kunsill tas-16 ta' April 2014 dwar miżuri li jiffaċilitaw l-eżerċizzju tad-drittijiet konferiti fuq il-ħaddiema fil-kuntest tal-moviment liberu tal-ħaddiema, li tistabbilixxi dispożizzjonijiet li jiffaċilitaw l-applikazzjoni uniformi u l-infurzar fil-prattika tad-drittijiet konferiti mill-Artikolu 45 TFUE u l-Artikoli 1 sa 10 tar-Regolament (UE) Nru 492/2011. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Ugwaljanza għall-Irġiel u n-Nisa; Kap. 456. Kap. 456. " il-Kummissjoni " tfisser il-Kummissjoni Nazzjonali għall-Promozzjoni tal-Ugwaljanza għall-Irġiel u n-Nisa stabbilita skont artikolu 11 tal-Att u tinkludi kwalunkwe uffiċjal debitament awtorizzat minnha biex jaġixxi f’isimha għal kwalunkwe skop speċifiku skont l-Att, u t-terminu "Kummissarju" għandu jiġi interpretat f’dan ir-rigward; "vittimizzazjoni " tinkludi trattament inqas favorevoli minħabba li persuna tressaq ilment quddiem l-awtoritajiet kompetenti jew tibda jew tipparteċipa f’kawżi ta’ rimedju bbażati fuq allegat ksur tad-dispożizzjonijiet ta’ dawn ir-regolamenti, jew minħabba li tkun żvelat informazzjoni, kunfidenzjali jew mod ieħor, lil korp regolatorju pubbliku maħtur, dwar attivitajiet allegatament illegali jew korrotti kommessi minn kwalunkwe persuna li taqa’ fil-kamp ta’ applikazzjoni ta’ dawn ir-regolamenti jew persuni li qed jaġixxu f’isem u fl-interess ta’ dik il-persuna. 3. (1) Dawn ir-regolamenti għandhom japplikaw għas-suġġetti li ġejjin, kif imsemmija fl-Artikoli 1 sa 10 tar-Regolament (UE) Nru 492/2011, fil-qasam tal-moviment liberu tal-ħaddiema: (a) l-aċċess għall-impjiegi; (b) il-kundizzjonijiet tal-impjieg u x-xogħol, b’mod partikolari rigward ir-remunerazzjoni, it-tkeċċija, is-saħħa u s-sigurtà fuq il-post tax-xogħol, u, fil-każ li l-ħaddiema jisfgħu mingħajr xogħol, ingaġġ mill-ġdid jew impjieg mill-ġdid; (ċ) l-aċċess għall-vantaġġi soċjali u fiskali; (d) is-sħubija fi trade unions u eliġibilità għall-korpi rappreżentattivi tal-ħaddiema; (e) l-aċċess għat-taħriġ; (f) l-aċċess għall-akkomodazzjoni; (g) l-aċċess għall-edukazzjoni, apprendistati u taħriġ vokazzjonali għat-tfal tal-ħaddiema; u (h) għajnuna mogħtija mill-uffiċċji tal-impjiegi. (2) Dawn ir-regolamenti għandhom japplikaw għaċ-ċittadini tal-Unjoni Ewropea li jeżerċitaw dawn id-drittijiet u għall-membri tal-familja tagħhom. 4. Proċeduri ġudizzjarji u amministrattivi. (1) Persuni li jqisu li jkunu batew jew qedibat u minn ostakoli jew restrizzjonijiet mhux ġustifikati fil-konfront tal-moviment liberu tagħhom, għandu jkollhom id-dritt li jressqu ilment mal-Kummissarju ukoll meta r-relazzjoni li fiha l-allegatostakolu jew restrizzjoni jkun seħħ tkun intemmet, u l-Kummissarju għandu jagħti bidu għall-proċeduri preskritti fl-Att jew fi kwalunkwe liġi jew regolament applikabbli ieħor. (2) Persuni li jqisu li l-prinċipju tat-trattament ugwali fl-ambitu ta’ dawn ir-regolamenti ma ġiex applikat lilhom għandu jkollhom id-dritt li jressqu ilment mal-Kummissarju ukoll meta r-relazzjoni li fiha l-allegata diskriminazzjoni seħħet tkun intemmet, u l-Kummissarju għandu jagħti bidu għall-proċeduri preskritti fl-Att jew fi kwalunkwe liġi jew regolament applikabbli ieħor. 5. Kumpens għad-danni. Mingħajr preġudizzju għad-dispożizzjonijiet tal-regolament 4, persuna li tallegali xi persuna oħra tkun għamlet fir-rigward tiegħu jew tagħha xi attil legali taħt dawn ir-regolamenti għandha, fi żmien erbgħa u għoxrin xahar mill-allegat ksur, ikollha d-dritt li tirrikorri quddiem il-qorti kompetenti ta’ ġurisdizzjoni ċivili u hemm titlob lill-qorti biex tordna lill-konvenut biex jieqaf iwettaq dak l-att illegali u tordna l-ħlas ta’ kumpens għal dawk id-danni li tkun sofriet minħabba f’dak l-att illegali. 6. Salvagwardja ta’ drittijiet. Xejn f’dawn ir-regolamenti m’għandu jżomm lil xi assoċjazzjonijiet, organizzazzjonijiet inkluż imsieħba soċjali jew entitajiet legali oħra li jkollhom interess leġittimu li jiżguraw li jitħarsu d-dispożizzjonijiet ta’ dawn ir-regolamenti, milli jidħlu huma nfushom jew f’isem jew b’sostenn ta’ min jagħmel l-ilment, bl-approvazzjoni tiegħu jew tagħha, f’xi proċedura ġudizzjarja u, jew amministrattiva li jkun hemm provdut dwarha għall-infurzar tad-drittijiet taħt dawn ir-regolamenti, fi żmien erbgħa u għoxrin xahar mill-allegat ksur: Iżda d-dispożizzjonijiet ta’ dan ir-regolament għandhom japplikaw mingħajr preġudizzju għal xi kompetenzi oħra u drittijiet kollettivi tal-imsieħba soċjali u r-rappreżentanti tal-impjegati u ta’ dawk li jħaddmu, fejn applikabbli, fosthom id-dritt ta’ azzjoni f’isem interess kollettiv. 7. Vittimizzazzjoni. Vittimizzazzjoni għandha titqies bħala imġiba projbita taħt dawn ir-regolamenti u għandha titqies bħala diskriminazzjoni taħt l-Att. 8. Funzjonijiet tal-Kummissjoni. Għall-finijiet ta’ dawn ir-regolamenti, u mingħajr preġudizzju għall-artikolu 12 tal-Att, il-funzjonijiet tal-Kummissjoni għandhom jinkludu: (a) li tipprovdi assistenza indipendenti legali lill-ħaddiema u l-membri tal-familja tagħhom, mingħajr preġudizzju għad-drittijiet tagħhom, u għad-drittijiet tal-assoċjazjonijiet, l-organizzazzjonijiet u l-entitajiet legali oħra msemmija fir-regolament 6: Iżda dik l-assistenza legali waqt proċeduri legali għandha tkun mingħajr ħlas għal persuni li huma neqsin minn riżorsi suffiċjenti; (b) li tagħmel stħarriġ u analiżi indipendenti dwar restrizzjonijiet u ostakoli mhux ġustifikati għad-dritt tal-moviment liberu, jew diskriminazzjoni għal raġunijiet ta’ nazzjonalità, tal-ħaddiema u l-membri tal-familja tagħhom; u (ċ) li tippubblika rapporti indipendenti u tagħmel rakkomandazzjonijiet dwar kwalunkwe kwistjoni relatata ma’ dawn ir-restrizzjonijiet u ostakoli jew diskriminazzjoni.